På intensivafsnittet I168 på Psykiatrisk Center Glostrup har man i projektperioden reduceret antallet af bæltefikseringer med 90 %. På intensiv/modtageafsnittet i Brønderslev har man reduceret brugen af bæltefikseringer med 80 %, mens intensivafsnittet S5 i Aalborg har reduceret med 66 % i projektperioden. Data fra Psykiatrien i Horsens indikerer ligeledes, at de begynder at se en reduktion i brugen af bæltefikseringer med et skift fra 7 bæltefikseringer om ugen til nu at have 1 fiksering om ugen.